Bali

An Bali (; ) sarong probinsya nin Indonesya asin an pinakayaon sa solnopan na parte kan Lesser Sunda Islands. Subangan kan Java asin sulnopan kan Lombok. Ining probinsyang ini kaiba an isla nin Bali asin saradit na mga magkataraid na puro', arog kan Nusa Penida, Nusa Lembongan, asin Nusa Ceningan. An kabesera probinsyal, Denpasar, iyo an pinakadakul sa populasyon komo sarong syudad igdi sa Lesser Sunda Islands asin iyo man an ikaduwa sa pagkadakula, kumpara sa Makassar, sa Eastern Indonesia. An banwaan nin Ubud sa Greater Denpasar konsideradong sentro kultural kan Bali. An probinsya iyo man an mayor na destinasyon sa turismo kan Indonesya, na nagpaparalangkaw sa palaog nin turista poon pa kan 1980. Mga negosyo konektado sa turismo nagrerepresentar na gayong 68.28% sa ekonomiya kan Bali (Bali GRDP) kan taon 2014.

An Bali iyo sana an probinsyang an mayoriya mga Hindu sa  dominado nin Muslim na Indonesya, na an 86.9% kan populasyon sinusunod an pagtubod na Hindu Balines. Bantog na gayo ini sa halangkaw na lebel nin arte, arog kan tradiysonal asin modernong mga bayle, eskultura, pagpipinta, trabaho sa anit, metalworking, asin musika. An inapod na Indonesian International Film Festival taon-taon ginibo igdi sa Bali. Iba pang mga kasibotan internasyonal arog kan Miss World 2013 asin ginibo man igdi an 2018 Annual Meetings of the International Monetary Fund and the World Bank Group. Kan Marso 2017, an TripAdvisor pigranggo an  Bali komo iyo an 'world's top destination' sa Traveller's Choice award kaini, na naotro pa kan Enero 2021.

Mga panluwas na takod
 Tourist and Balinese Culture

Kataytayan nin mga ladawan

Toltolan

Mga isla kan Indonesya
Hinduismo sa Indonesya